P6_TA(2004)0097

Αντιμετώπιση της διασυνοριακής εγκληματικότητας σχετικά με οχήματα *

Νομοθετικό ψήφισμα του Ευρωπαϊκού Κοινοβουλίου σχετικά με την πρωτοβουλία του Βασιλείου των Κάτω Χωρών για έγκριση απόφασης του Συμβουλίου για την αντιμετώπιση της διασυνοριακής εγκληματικότητας σχετικά με οχήματα (5450/2004, 5216/2004 — C5-0056/2004 — 2004/0803(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρωτοβουλία του Βασιλείου των Κάτω Χωρών (5450/2004, 5216/2004) [1],

- έχοντας υπόψη το άρθρο 34, παράγραφος 2, της Συνθήκης ΕΕ,

- έχοντας υπόψη το άρθρο 39, παράγραφος 1, της Συνθήκης ΕΕ, σύμφωνα με το οποίο κλήθηκε από το Συμβούλιο να γνωμοδοτήσει (C5-0056/2004),

- έχοντας υπόψη το Πρωτόκολλο που ενσωματώνει το κεκτημένο του Σένγκεν στο πλαίσιο της Ευρωπαϊκής Ενωσης, σύμφωνα με το οποίο κλήθηκε από το Συμβούλιο να γνωμοδοτήσει,

- έχοντας υπόψη τα άρθρα 93 και 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων και τη γνωμοδότηση της Επιτροπής Μεταφορών και Τουρισμού (A6-0052/2004),

1. εγκρίνει την πρωτοβουλία του Βασιλείου των Κάτω Χωρών όπως τροποποιήθηκε·

2. καλεί το Συμβούλιο να τροποποιήσει αναλόγως το κείμενο·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρωτοβουλία του Βασιλείου των Κάτω Χωρών·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή καθώς και στην κυβέρνηση του Βασιλείου των Κάτω Χωρών.

ΚΕΙΜΕΝΟ ΠΟΥ ΠΡΟΤΕΙΝΕΙ ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Tέταρτη αιτιολογική αναφορά

—το ψήφισμα του Συμβουλίου της 27ης Μαΐου 1999 για την καταπολέμηση της διεθνούς εγκληματικότητας η οποία αναπτύσσεται στις οδούς | Διαγράφεται |

Τροπολογία 2

Αιτιολογική σκέψη 1

(1) Στα κράτη μέλη της Ευρωπαϊκής Ένωσης οι κλοπές ιδιωτικών αυτοκινήτων ανέρχονται ετησίως σε 1,2 εκατομμύρια περίπου. | Διαγράφεται |

Τροπολογία 3

Αιτιολογική σκέψη 2

(2) Οι κλοπές αυτές προκαλούν σημαντική ζημία, ύψους τουλάχιστον 15 δισεκατομμυρίων ευρώ. | (2) Η εγκληματικότητα σχετικά με οχήματα είναι ένα διασυνοριακό φαινόμενο πολύ σοβαρών διαστάσεων που προκαλεί σημαντική οικονομική ζημία. |

Τροπολογία 4

Αιτιολογική σκέψη 3

(3) Το οργανωμένο έγκλημα ευθύνεται για την κλοπή, τη μετατροπή και την εξαγωγή προς άλλες χώρες, εντός και εκτός της Ευρωπαϊκής Ένωσης, μεγάλου ποσοστού, περίπου 30-40 %, των εν λόγω οχημάτων. | (3) Το οργανωμένο έγκλημα ευθύνεται για την κλοπή, τη μετατροπή και την εξαγωγή προς άλλες χώρες, εντός και εκτός της Ευρωπαϊκής Ένωσης, μεγάλου ποσοστού οχημάτων που κλέβονται στα κράτη μέλη της Ευρωπαϊκής Ένωσης. |

Τροπολογία 5

Αιτιολογική σκέψη 6

(6) Επιπλέον, η εγκληματικότητα σχετικά με οχήματα μπορεί να συνδέεται, σε διεθνές επίπεδο, με άλλες μορφές εγκληματικότητας, όπως, για παράδειγμα, με την εμπορία ναρκωτικών, όπλων και ανθρώπων. | (6) Επιπλέον, η εγκληματικότητα σχετικά με οχήματα μπορεί να συνδέεται, σε διεθνές επίπεδο, με άλλες μορφές εγκληματικότητας, όπως, για παράδειγμα, με την εμπορία ναρκωτικών, όπλων και ανθρώπων, τις ληστείες και τις κλοπές φορτίων οχημάτων. |

Τροπολογία 6

Αιτιολογική σκέψη 9

(9) Η συνεργασία μεταξύ αστυνομικών και τελωνειακών υπηρεσιών και αρχών έκδοσης αδειών κυκλοφορίας οχημάτων, καθώς και η διαβίβαση πληροφοριών προς τα ενδιαφερόμενα μέρη είναι ιδιαιτέρως σημαντική. | (9) Η συνεργασία μεταξύ των εθνικών αρμόδιων αρχών καθώς και η διαβίβαση πληροφοριών προς τα ενδιαφερόμενα μέρη είναι ιδιαιτέρως σημαντική. |

Τροπολογία 7

Aιτιολογική σκέψη 9α (νέα)

| (9α) Πρέπει να ενθαρρυνθεί ενεργά η στενή συνεργασία μεταξύ των αρμοδίων εθνικών αρχών και των δημόσιων και ιδιωτικών φορέων που έχουν ήδη θεσπίσει αποτελεσματικές διαδικασίες για την αντιμετώπιση της εγκληματικότητας σχετικά με οχήματα. |

Τροπολογία 8

Αιτιολογική σκέψη 13α (νέα)

| (13α) Η Επιτροπή πρέπει να εκπονήσει ένα σφαιρικό σχέδιο δράσης για να αποτρέψει και να καταπολεμήσει το διεθνές έγκλημα που συνίσταται στην κλοπή αυτοκινήτων και του φορτίου τους. Το σχέδιο αυτό πρέπει να περιλαμβάνει ένα περίγραμμα των διαφόρων νομοθετικών πράξεων που χρειάζονται για την αντιμετώπιση του προβλήματος. |

Τροπολογία 9

Άρθρο 2, παράγραφος 2

2. Αποδίδεται ιδιαίτερη προσοχή στη συσχέτιση της κλοπής και της παράνομης εμπορίας οχημάτων με άλλες μορφές εγκληματικότητας, όπως π.χ. με την εμπορία ναρκωτικών, όπλων και ανθρώπων. | 2. Αποδίδεται ιδιαίτερη προσοχή στη συσχέτιση της κλοπής και της παράνομης εμπορίας οχημάτων με άλλες μορφές εγκληματικότητας, όπως π.χ. με την εμπορία ναρκωτικών, όπλων και ανθρώπων, τις ληστείες και τις κλοπές φορτίων οχημάτων. |

Τροπολογία 10

Άρθρο 3, παράγραφος 1

1. Τα κράτη μέλη λαμβάνουν τα απαραίτητα μέτρα για την ενίσχυση της αμοιβαίας συνεργασίας μεταξύ των εθνικών αρμοδίων αρχών (αστυνομίας, τελωνείων και αρχών έκδοσης αδειών κυκλοφορίας οχημάτων) προκειμένου να προωθηθεί η καταπολέμηση της διασυνοριακής εγκληματικότητας σχετικά με οχήματα, μεταξύ άλλων, μέσω συμφωνιών συνεργασίας. | 1. Τα κράτη μέλη λαμβάνουν τα απαραίτητα μέτρα για την ενίσχυση της αμοιβαίας συνεργασίας μεταξύ των εθνικών αρμοδίων αρχών προκειμένου να προωθηθεί η καταπολέμηση της διασυνοριακής εγκληματικότητας σχετικά με οχήματα, μεταξύ άλλων, μέσω συμφωνιών συνεργασίας. |

Τροπολογία 12

Άρθρο 5, παράγραφος 2

2. Τα κράτη μέλη εξουσιοδοτούν τα σημεία επαφής να ανταλλάσσουν εμπειρίες, ειδικές γνώσεις και γενικές και τεχνικές πληροφορίες στον τομέα της εγκληματικότητας σχετικά με οχήματα βάσει της υφιστάμενης νομοθεσίας. | 2. Τα κράτη μέλη εξουσιοδοτούν τα σημεία επαφής να ανταλλάσσουν εμπειρίες, ειδικές γνώσεις και γενικές και τεχνικές πληροφορίες στον τομέα της εγκληματικότητας σχετικά με οχήματα βάσει της υφιστάμενης νομοθεσίας. Η ανταλλαγή πληροφοριών θα επεκταθεί σε μεθόδους και βέλτιστες πρακτικές για την πρόληψη της εγκληματικότητας σχετικά με τα οχήματα αλλά δεν θα περιλαμβάνει ανταλλαγή προσωπικών δεδομένων. |

Τροπολογία 13

Άρθρο 5, παράγραφος 3

3. Πληροφορίες σχετικά με τα ενδεδειγμένα εθνικά σημεία επαφής, συμπεριλαμβανομένων ενδεχόμενων μεταγενέστερων τροποποιήσεων, διαβιβάζονται στη Γενική Γραμματεία του Συμβουλίου προς κοινοποίηση στην Επίσημη Εφημερίδα της Ευρωπαϊκής Ένωσης. | 3. Πληροφορίες σχετικά με τα ενδεδειγμένα εθνικά σημεία επαφής, συμπεριλαμβανομένων ενδεχόμενων μεταγενέστερων τροποποιήσεων, διαβιβάζονται στο Συμβούλιο προς κοινοποίηση στην Επίσημη Εφημερίδα της Ευρωπαϊκής Ένωσης. |

Τροπολογία 14

Άρθρο 6, παράγραφος 1

1. Μετά την υποβολή δήλωσης κλοπής, οι υπηρεσίες επιβολής του νόμου στα κράτη μέλη μεριμνούν για την άμεση καταχώρηση κλεμμένων οχημάτων στο Σύστημα Πληροφοριών Σένγκεν (SIS) και, όπου αυτό είναι δυνατό, στο Σύστημα Αυτόματης Έρευνας Κλεμμένων Οχημάτων της Ιντερπόλ. | Διαγράφεται |

Τροπολογία 15

Άρθρο 6, παράγραφος 2

2. Η καταχώρηση στο μητρώο ανίχνευσης αποσύρεται αμέσως από το καταχωρούν κράτος μέλος μόλις παύσει να ισχύει ο λόγος καταχώρησης του οχήματος ή μόλις ο ιδιοκτήτης του οχήματος αποσύρει τη δήλωση κλοπής. | Διαγράφεται |

Τροπολογία 16

Άρθρο 6, παράγραφος 3

3. Μετά την υποβολή δήλωσης κλοπής λευκών αδειών κυκλοφορίας οχημάτων, οι υπηρεσίες επιβολής του νόμου στα κράτη μέλη μεριμνούν για την άμεση καταχώρησή τους στο SIS. | Διαγράφεται |

Τροπολογία 17

Άρθρο 7

Άρθρο 7 Έκδοση αδειών κυκλοφορίας 1. Οι υπηρεσίες επιβολής του νόμου και η αρχή έκδοσης αδειών κυκλοφορίας οχημάτων λαμβάνουν τα κατάλληλα μέτρα για την πρόληψη της κατάχρησης και της κλοπής εγγράφων για την έκδοση αδειών κυκλοφορίας οχημάτων. 2. Κατά την έκδοση (νέας) άδειας κυκλοφορίας για ένα όχημα, οι εθνικές αρχές έκδοσης αδειών κυκλοφορίας οχημάτων συμβουλεύονται, σε συνεργασία με τις υπηρεσίες επιβολής του νόμου, το μητρώο οχημάτων της χώρας στην οποία εκδόθηκε η αρχική άδεια κυκλοφορίας, καθώς και τα διεθνή μητρώα ανίχνευσης κλεμμένων οχημάτων που αναφέρονται στο άρθρο 6. 3. Προς αποφυγήν της έκδοσης (νέων) αδειών κυκλοφορίας για κλεμμένα οχήματα, θα συναφθούν εθνικές συμφωνίες σχετικά με τη διερεύνηση και/ή τη διασύνδεση των συστημάτων έκδοσης αδειών κυκλοφορίας, όπως αναφέρεται στο άρθρο 6, παράγραφος 1, καθώς και την εξακρίβωση της ταυτότητας του οχήματος. | Διαγράφεται |

Τροπολογία 18

Άρθρο 8, παράγραφος 1

1. Προς αποφυγήν παράνομης χρήσης αδειών κυκλοφορίας οχημάτων, οι υπηρεσίες επιβολής του νόμου απαιτούν να λάβουν, ει δυνατόν, την άδεια κυκλοφορίας του ιδιοκτήτη ή/και κατόχου ενός οχήματος το οποίο υπέστη σοβαρή ζημία κατόπιν ατυχήματος (ολική απώλεια). | 1. Προς αποφυγήν παράνομης χρήσης αδειών κυκλοφορίας οχημάτων, κάθε κράτος μέλος μεριμνά ώστε οι αρμόδιες αρχές του να λαμβάνουν τα δέοντα μέτρα, βάσει της εθνικής νομοθεσίας, για να επιστρέφεται η άδεια κυκλοφορίας του ιδιοκτήτη ή/και κατόχου ενός οχήματος το οποίο υπέστη σοβαρή ζημία κατόπιν ατυχήματος (ολική απώλεια). |

Τροπολογία 19

Άρθρο 9

Άρθρο 9 Europol Στο πλαίσιο της εντολής της Europol, οι υπηρεσίες επιβολής του νόμου κοινοποιούν στην Europol δράστες ή ομάδες δραστών στον τομέα της εγκληματικότητας σχετικά με οχήματα. | Διαγράφεται |

Τροπολογία 20

Άρθρο 12

Άρθρο 12 Συμφωνίες με τρίτες χώρες 1. Οι συμφωνίες συνεργασίας ή εταιρικής σχέσης που πρόκειται να συναφθούν από την Ευρωπαϊκή Ένωση με τρίτες χώρες περιλαμβάνουν, ει δυνατόν, διάταξη για την εγκληματικότητα σχετικά με οχήματα, και ειδικότερα για την εξακρίβωση της ταυτότητας των οχημάτων κατά την έκδοση αδειών κυκλοφορίας στην τρίτη χώρα σε περίπτωση που το όχημα προερχόταν αρχικά από κάποιο κράτος μέλος. 2. Το ενδιαφερόμενο κράτος μέλος, κατόπιν αίτησης τρίτης χώρας για εξακρίβωση της ταυτότητας οχημάτων, συμβουλεύεται το εθνικό Σύστημα Πληροφοριών Σένγκεν, καθώς και την αρχή έκδοσης αδειών κυκλοφορίας του εν λόγω κράτους μέλους. | Διαγράφεται |

[1] ΕΕ C 34 της 7.2.2004, σ. 18.

--------------------------------------------------